Hortobágy Község Önkormányzata Képviselő-testületének ../2021. (... ...) önkormányzati rendelete

az önkormányzati hulladékgazdálkodási közfeladat ellátásáról szóló 18/2016. (VI. 29.) önkormányzati rendelet módosításáról

Hortobágy Község Önkormányzatának Képviselő-testülete az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontjában és 19. pontjában meghatározott feladatkörében eljárva a hulladékról szóló 2012. évi CLXXXV. törvény 35. § (1) bekezdés h) pontjában és a 88. § (4) bekezdés c) pontjában foglalt felhatalmazás alapján az önkormányzati hulladékgazdálkodási közfeladat ellátásáról a következőket rendeli el

**1. §**

(1) Az önkormányzati hulladékgazdálkodási közfeladat ellátásáról szóló 18/2016. (VI.29.) önkormányzati rendelet 7. § (2) bekezdés a) pontja helyébe a következő rendelkezés lép:

(A község közigazgatási területén alkalmazott szelektív hulladékgyűjtési módok:)

„a) hulladékgyűjtő szigeten végzett szelektív hulladékgyűjtés,”

(2) Az önkormányzati hulladékgazdálkodási közfeladat ellátásáról szóló 18/2016. (VI.29.) önkormányzati rendelet 7. § (3) bekezdése helyébe a következő rendelkezés lép:

„(3) A (2) bekezdés a) pontjában megjelölt gyűjtősziget a helyi adottságokhoz igazodva a 10/3. hrsz. alatt (Kossuth u-i ABC parkoló melletti füves terület) műanyag flakon, papír szelektív gyűjtésére került kialakításra ”

**2. §**

Az önkormányzati hulladékgazdálkodási közfeladat ellátásáról szóló 18/2016. (VI.29.) önkormányzati rendelet „A közterületek tisztán tartása” alcíme a következő 18/A. §-sal egészül ki:

„18/A. §

(1) A közterület tisztaságát az önkormányzat kijelölt munkatársai folyamatosan ellenőrzik. Amennyiben a közterületen ismeretlen személy által elhagyott hulladékot észlelnek, haladéktalanul értesítik a Balmazújvárosi Közös Önkormányzati Hivatal Hortobágyi Kirendeltségét (a továbbiakban: Kirendeltség) a hulladék helyéről, összetételéről és becsült mennyiségéről.

(2) Amennyiben a helyi lakosok közterületen elhagyott hulladékot észlelnek, bejelentésüket írásban vagy szóban a Kirendeltségen tehetik meg.

(3) A Kirendeltség vezetője az elhagyott hulladékról való tudomásszerzést követően haladéktalanul bejelentést tesz a hulladékgazdálkodási hatóságnak és a tudomásszerzést követő 30 napon belül intézkedik az elhagyott hulladék felszámolásáról. Ennek keretében az önkormányzat gondoskodik az elhagyott hulladék összegyűjtéséről és a közszolgáltató részére történő elszállításáról a hulladék kezelése céljából. (4) A közterületen illegálisan elhagyott hulladék felszámolásával összefüggésben felmerült költségeket az önkormányzat viseli.”

**3. §**

(1) Hatályát veszti az önkormányzati hulladékgazdálkodási közfeladat ellátásáról szóló 18/2016. (VI. 29.) önkormányzati rendelet módosításáról szóló 10/2017. (III.31.) önkormányzati rendelet.

(2) Hatályát veszti az önkormányzati hulladékgazdálkodási közfeladat ellátásáról szóló 18/2016. (VI. 29.) önkormányzati rendelet módosításáról szóló 1/2018. (I.30.) önkormányzati rendelet.

(3) Hatályát veszti az önkormányzati hulladékgazdálkodási közfeladat ellátásáról szóló 18/2016. (VI. 29.) önkormányzati rendelet módosításáról szóló 13/2018. (IX.28.) önkormányzati rendelet.

**4. §**

Ez a rendelet 2021. november 1-jén lép hatályba.